הפרק השביעי של "דולהאוס" לא רק שהמשיך את המומנטום של קודמו אלא גם התעלה עליו והיה הפרק הטוב ביותר בסדרה ואחד הפרקים הכי טובים שראיתי בטלוויזיה מזה זמן רב. הפרק היה בנוי מצוין - המעברים בין העלילות השונות, הבימוי, העריכה והכתיבה החכמה - הכל היה מוצלח. מאוד אהבתי את המשחק בפרק הזה של כל חברי הקאסט אבל מעל כולם בלטה אלייזה דושקו בהופעה מבריקה ממש. אם חשבתי לפני שהסדרה עלתה שדושקו שחקנית בינונית בא הפרק הזה והוכיח שהיא פשוט מעולה. גם הבחור שגילם את צ'רלס היה כריזמטי במיוחד.
הפרק היה עמוס בכל כך הרבה מחוות ואזכורים לסדרות, סרטים וספרים, שקשה לזכור. על קצה המזלג אציין את המחווה הקטנה והמגניבה של טופר למייטי מאוס בתחילת הפרק (הדמות המצוירת האהובה עליי מכולן), המשפט שהאישה אומרת לבויד (שבעצם רומז לנו שהיא כבר מושפעת מהסם) עם המחווה ל"חלף עם הרוח", הרפרנס הקטן והחמוד ל"מארק טווין" בסצנת הפלאשבק הראשונה לאקו ולחבריה, הקריצה ל"יוליוס קיסר" של שייקספיר בקטע עם דומיניק, השימוש המכוון במילה "פיית'" כקריצה חביבה למעריציו של ווידון, האזכור של אדל ל"גברתי הנאווה" ואפילו הרפרנס המגניב ל"זהות בדויה" בקטע של אדל וטופ שמנסים להיחלץ ממלי (שגילינו ששמה האמיתי הוא, בעצם, "נובמבר"). בניגוד לפרקים קודמים שהיו יותר מונעי עלילה, הפרק הזה שם קצת יותר דגש על הדמויות, כאשר הסם השפיע על צוות "בית הבובות" וגרם לצופים לראות אותן באור אנושי יותר, כשהן מתנהגות באופן מטופש לחלוטין. גאונית במיוחד היתה הבחירה הקריאטיבית של ווידון ביחס לכל אחת מהדמויות שהתכתבה נהדר עם "הקוסם מארץ עוץ", כשכל אחת מהדמויות "מוציאה החוצה" את השאיפות הכמוסות של הדמויות בספר הנפלא: דומיניק, כמו האריה, מחפש את האומץ לומר לאקו שהוא מצטער על מה שעשה לה (ועושה את זה), אדל, על תקן איש הפח, מנסה להראות שהיא הרבה יותר לבבית ממה שהיא משדרת, וטופר, בתפקיד הדחליל, מחפש להראות עד כמה המוח שלו מבריק. הכתיבה של ווידון (או יותר נכון של שתי הכותבות: אליזבת' קראפט ושרה פיין) בחלק הזה היתה מבריקה במיוחד, כמו גם המשחק של חברי הקאסט.
הא? ‏ / דור ‏ / 01/04/2009 איך הבנת שבויד הוא בובה ושסאם תכנן להיכנס לבית הבובות מלכתחילה?
אגב, ברור איך טופר ואדל הושפעו מהסם - הם נגעו בנובמבר.
אני חייבת להצטרף לתהייה ‏ / slayeret bojarsky ‏ / 01/04/2009 איזה רמז לכך שבויד הוא בובה? הוא הגיב לסם כמו הלא-בובות ולא כמו הבובות. גם לגבי סאם לא ראיתי מסר חבוי שהוא עשה את הכל בכוונה. אני אשמח אם תאיר את עיני בנושא. וגם - אפשר קצת פירוט לגבי המחוות? מה הדמויות אמרו או עשו שהיווה אותן? כי אני לא קלטתי אף אחת, חוץ מזו של מייטימאוטס. בעיני זה היה פרק טוב, אבל שש היה מוצלח יותר. ואלייזה, אני מצטערת לומר, נשארת שחקנית בינונית בעיני. כל פעם שאני רואה פרק של שרה קונר (הפרק ששודר אתמול בהוט אגב היה ממש מוצלח), אני חושבת לעצמי \"כמה חבל שלא לקחו את סאמר גלאו לשחק את אקו\". double הא?? ‏ / NeXoS ‏ / 01/04/2009 מה בדיוק בתגובה של בויד היה \"בובתי\"? הוא לא קיבל פלאשבק של זיכרון טראומטי כלשהו, הוא פשוט התחיל לצחוק במקום שיהיה אכפת לו מהתפקיד שלו, ולנגן בפסנתר כשבא לו, כלומר התנהג כמו מישהו חסר עכבות ומשוחרר. יאדה ‏ / yaddo ‏ / 01/04/2009 המשחק של עליזה, אם אכן אפשר לקרוא לו כך, היה כל כך גרוע הפעם עד שהוא ממש הרס לי את האשליה. לגבי בויד ‏ / איתן גשם דה ג\'ניטור ‏ / 01/04/2009 באמת לא ראיתם את הרמז? אני לא רוצה להרוס את ההפתעה, אבל אני מציע לכם לצפות טוב טוב בדקה ה- 42 (אם אני זוכר נכון אולי דקה קודם או אח\"כ). אין מה לדבר, ג\'וס הזה הוא פשוט... מלך. אה, אוקיי ‏ / yaddo ‏ / 01/04/2009 זו מתיחת אחד באפריל.
אה.... ‏ / slayeret bojarsky ‏ / 01/04/2009 לול. ואפילו חשבתי על זה היום בבוקר, שאם אומרים לי היום משהו מוזר, לזכור שזה אחד באפריל. הספקתי לשכוח... כלומר, גם הציון ‏ / מפקד קוברה ‏ / 02/04/2009 לא באמת 10?
טוב, אז ככה... ‏ / איתן גשם ‏ / 02/04/2009 זו אכן הייתה מתיחת 1 באפריל. הרעיון היה - כמו שלא קשה לראות עכשיו - לכתוב סיכום פרק שיכלול קצת פרטים רלוונטיים (כדי שזה לא ייראה לגמרי חשוד), אבל גם הרבה דברים שאין להם קשר למציאות, על גבול ה\"הזוי\". ביקשתי מאסף שיאשר לי לחתום את שמו על הדבר הזה (למען הפרוטוקול - הוא לא כתב כמעט מילה מהשטויות שנכתבו פה. הרוב מהמוח הקודח מהזיות שלי), והוא הסכים ובהזדמנות זו תודה על כך ועל עוד כמה רעיונות שהוא זרק בדרך, ותודה גם לברק ששיתף פעולה והעלה את הסיכום בזריזות כדי שנספיק להשיג את האפקט.
אוי, איזה כיף ‏ / זלפה ‏ / 02/04/2009 בדיוק קראתי את זה, ושאלתי את עצמי את השאלות שאנשים אחרים כבר שאלו בתגובות, והבנתי שסוף סוף ניסו לעבוד עלי ב אחד באפריל.
והשנשקל שלי זה שהפרק הזה הזכיר לי יותר מדי פרקים דומים בבאפי, במיוחד טאבולה ראזה והפרק המקביל באנג\'ל.